மருத்துவமனை - ஏனைய கவிதைகள்

வரிசையாய் நிற்கும் 
 நோயாளிகளின் வலி கூட்டும் 
 நிர்வாகம் 
  தெய்வம் வந்து தாங்கிடாத 
 பொழுதுகளில் - 
 மனிதனை உயிர்ப்பிக்கும் விஞ்ஞான வளாகம்! 
 பணம் போட்டு 
 நலம் காக்கும் 
 பொதுசேவை வியாபாரம் 
 பணம் தாண்டியும் 
 மனிதம் சுரப்பிக்கும் கடவுள்கள் 
 மருத்துவர்களாக மாறிய இடம்! 
 உயிரோடு 
 விளையாடி - 
 தொழில் கற்கும் ஏகாந்தம் 
 உயிர் கொடுத்தும் 
 உயிர் காக்கும் - 
 மதம் தாண்டிய மருத்துவாலயம்! 
  ஏழைகளின் உயிர் வருத்தியும் 
 உயிர் காத்தும் வளரும் - 
 செங்கல், மண் கட்டிடம் 
 எத்தனையோ பணக்கார மருத்துவர்கள் 
 இரவு பகலை தொலைத்து - 
 மருத்துவம் பார்க்கும் மனிதநேய மண்டபம்! 
 சகோதரிகளின் 
 கவனக் குறைவால் - 
 உயிர் தின்னும் பொழுதுபோக்கிடம் 
 மருத்துவரில்லாத அவசரத்தில் 
  உயிர் காத்த - செவிலித் தாய்களின் 
 அன்பு பூக்கும் தளம்! 
 இவை எல்லாம் கடந்து - 
 எத்தனையோ அலறல்களும் 
 கண்ணீர் கதறல்களும் - 
 உயிர்பிரிந்த கணப் பொழுதுகளும் 
 ஒரு ரசாயன மனமாய் காற்றில் கலந்து 
 காற்றாக மாறிய இடம்! 
 வரிசையாய் நிற்கும் 
 நோயாளிகளின் வலி கூட்டும் 
 நிர்வாகம் 
  தெய்வம் வந்து தாங்கிடாத 
 பொழுதுகளில் - 
 மனிதனை உயிர்ப்பிக்கும் விஞ்ஞான வளாகம்! 
 பணம் போட்டு 
 நலம் காக்கும் 
 பொதுசேவை வியாபாரம் 
 பணம் தாண்டியும் 
 மனிதம் சுரப்பிக்கும் கடவுள்கள் 
 மருத்துவர்களாக மாறிய இடம்! 
 உயிரோடு 
 விளையாடி - 
 தொழில் கற்கும் ஏகாந்தம் 
 உயிர் கொடுத்தும் 
 உயிர் காக்கும் - 
 மதம் தாண்டிய மருத்துவாலயம்! 
  ஏழைகளின் உயிர் வருத்தியும் 
 உயிர் காத்தும் வளரும் - 
 செங்கல், மண் கட்டிடம் 
 எத்தனையோ பணக்கார மருத்துவர்கள் 
 இரவு பகலை தொலைத்து - 
 மருத்துவம் பார்க்கும் மனிதநேய மண்டபம்! 
 சகோதரிகளின் 
 கவனக் குறைவால் - 
 உயிர் தின்னும் பொழுதுபோக்கிடம் 
 மருத்துவரில்லாத அவசரத்தில் 
  உயிர் காத்த - செவிலித் தாய்களின் 
 அன்பு பூக்கும் தளம்! 
 இவை எல்லாம் கடந்து - 
 எத்தனையோ அலறல்களும் 
 கண்ணீர் கதறல்களும் - 
 உயிர்பிரிந்த கணப் பொழுதுகளும் 
 ஒரு ரசாயன மனமாய் காற்றில் கலந்து 
 காற்றாக மாறிய இடம்!